دوار

الدوّار ف لمغرب لكبير هوّ مصطلح كيشير ل تجمع ديال الديور، مستاقرين ولّا ترحاليين، مؤقاتين ولّا دايمين، لي كيسكنو فيهم أفراد مرتابطين ب علاقة الدم من جيهت لبّات.TLFi ف التعريف لإداري، كيتّعتابر الدوّار تقسيم أساسي لي كيمتّتل طرف من جماعة قروية.

تاريخياً، الدوّار كان مخيم ديال سكان رحّالا لي كيتصاوب على شكل دايرة باش تّجمع لكسيبة ف لوسط ديال لخيام ولّا الديور د السكنى.

 إيتيمولوجيا 
لفرانساوية خدات كلمة douar من اللهجات د شمال إفريقيا ف لقرن 17، لي ديكساع كانت كاتعني "تجمع ديال لخيام ضاير على لكسيبة لي كاتدار ف لوسط". (consulté le 5 octobre 2015) Entrée , dans  (consulté le 5 octobre 2015)

جان موكي خدّم هاد لكلمة ب لورطوڭراف adouar ف 1617. ف الصبليونية كلمة aduar لي عندها نفس لمعنى مخدّمة من لقرن 15.Dictionnaire de la langue française Le Robert, 1990, article Douar

 لمغريب 

مصطلح دوار ف لمغريب كيعني "قرية صغيرة ولّا تجمع سكني قروي"، لي كيتشكل من 50 تال 400 عائلة، ب ديور مفرّقين ف السهول كتر منها ف الجبال، و كيتّعتابر لوحدة لأساسية ديال الجماعة لقروية. 

ف لمدون لكبار، مصطلح "دوّار" يقدر يتّقصد بيه "مدون لقزدير" لي كيشكّلو حومات، بحال لمكانسة ف الدارلبيضا. هاد الدواور كيتم محاولة لإدماج ديالهم ف لمدينة، تحت معايير مقبولة ديال لقلدة التحتانية.. ف إطار برنامج "مدينة بلا قزدير" لي تلونصى ف 24 يوليوز 2004، ولات لحومة د لمكانسة، لي كانت مكوّنة من دواور د لقزدير، تحت لإدارة و لإشراف ديال لبلدية د الدارلبيضا.

 الدزاير 
تصغير|إحتفال ف دوّار ف الدزاير
ف الدزاير، لمصطلح ديال "دوّار" كيتقصد بيه "جماعة" ولّا "قرية" ف لوسط لقروي لي عندها قل من 400 ساكن، لي كيكونو عادةً ف السهول ولّا الجبال.

ف الدزاير تحت لإحتلال لفرانساوي كان الدوّار كيتّعتابر تقسيم إداري قروي، متلا ف الجماعة لمخلّطة commune mixte، لي عندو تمتيلية دايمة ف الجماعة djemaâ، و كيشمل قبيلة ولّا فرع ديال قبيلة.

ليوم كاينين دواور ف الدزاير لي ماكيشملهمش لإحصاء الرسمي.

 مصادر 

 مزاود 

 Douar ف لموسوعة لأمازيغية

تصنيف:لمغرب لكبير